A hullámokat elektromossággá alakító bójákat mutattak be egy nemzetközi energiaügyi konferencián - Felfedező Magazin
Az InnoEnergy jelentést adott ki a konferencián az elért eredményekről. Közölték, hogy a startupjaik 20-25 év alatt 5,5 millió tonnával csökkentik a szén-dioxid-kibocsátást – ami egyenértékű 47 ezer autó kivonásával a forgalomból -, és csaknem 810 millió eurót (mintegy 261 milliárd forintot) spórolnak energiaköltségeken. Már eddig is 1700-nál több munkahelyet teremtettek közvetlenül szerte Európában, és 56 ezer fejlődő országban élő emberhez juttattak el energiát – tették hozzá.
Diego Pavía, az InnoEnergy vezérigazgatója arról beszélt, hogy segítenek összekötni az üzleti élet szereplőit, és ez nem csupán a pénzről szól: az érintett startupok ténylegesen megváltoztatják a világot. Ázsiaiak és amerikaiak érkeznek Európába, hogy tanuljanak az itteniektől – jelezte.
Elena Bou, az InnoEnergy innovációs igazgatója optimista hangnemben szólalt fel, és úgy vélekedett, hogy a jövő elkezdődött. Michael Sen, a Siemens igazgatótanácsának tagja a globális felmelegedésre utalva azt mondta, hogy a bolygó “lázas”, ezért alapvetően változtatni kell. A megújuló energiaforrásoknak nagyobb szerepet kell kapniuk – nyomatékosította.
Közölte, hogy csökken a megújuló energiaforrások és a tárolás ára: a napelemek, a szélerőművek és az akkumulátorok is egyre olcsóbbak. Optimista nézet szerint 2050-re megfordulhat a jelenlegi arány, és már az energiaforrások kétharmada megújuló lehet – tette hozzá.
Fenntartható energiagazdálkodás InnoEnergy Startup The Business Booster (TBB) nemzetközi konferencia